**Informacion mbi gabimet, dobësitë dhe rekomandimet për organizatat e shoqërisë civile (OShC) me qëllimpërmirësimin e projekt propozimeve të tyre bazuar në gjetjet e Thirrjes së parëpublike për OSHC-të në BashkinëRoskovecnë kuadër të programit ReLOaD**

Ky dokument thekson gjetjet e identifikuara nga vlerësimi i projekt propozimeve të paraqitura nga OShC-të gjatë Thirrjes së parë publike në BashkinëRoskovec. Qëllimi i tij është të mbështesë OShC-të për të përmirësuar projekt propozimet dhe për të mos përsëritur gabimet e njëjta ose të ngjashme në të ardhmen. Gjetjet, përfshijnë gabimet dhe rekomandimet përkatëse dhe janë paraqitur në katër seksione:

**1. Administrative**

**2. Kapacitetet Operacionale dhe Financiare**

**3. Relevanca e një projekt propozimi**

**4. Sfidat lidhur me cilësinë e një projekt propozimi**

1. **GABIMET MË TË ZAKONSHME ADMINISTRATIVE, DOBËSITË DHE REKOMANDIMET**

**Gabimet administrative** - përmbledhin arsyet që kanë çuar në **skualifikimin** e projekteve të propozuara për shkak të çështjeve administrative. Gabimet e hasura më shpesh janë si më poshtë:

* + Dorëzimi jashtë afatit i projekt propozimit;
  + Zarfi i projekt – propozimit nuk përmban elementët e specifikuar në Udhëzim;
  + Kohëzgjatja e projekt propozimit nuk është në përputhje me thirrjen publike– ajo ështëmë e shkurtër ose më e gjatë se sa parashikohet në Udhëzim;
  + Projekt propozimi i paraqitur i OSHC-së është pjesë e një projekt propozimi tjetër më të madh;
  + Dokumentacioni i paplotë i projekt propozimit - mungesa e një nga katër dokumenteve kryesore si **projekt propozimi, buxheti, plani i punës dhe/ose matrica e kornizës logjike** (p.sh. OSHC-ja nuk ka dorëzuar buxhetin dhe/ose buxheti i paraqitur nuk është në formatin e kërkuar dhe/ose matrica e kornizës logjike nuk është dorëzuar, dhe/ose plani i punës nuk është dorëzuar, ose është dorëzuar bosh, etj.),
  + Mungesa e dokumenteve shtesë – të gjitha dokumentet e specifikuara nëUdhëzim janë pjesë e paketës së aplikimit. Mungesa e tyre çon në skualifikimin e propozimit;
  + Mungesa e dokumentacionit për partnerin;
  + Në rastin e partneritetit, organizata nuk ka dorëzuar deklaratën e partneritetit;
  + Konflikti i interesit – stafi/anëtari i OShC-sëështë i punësuar në Bashki ose anëtar i Këshillit Bashkiak;
  + Konflikti i interesit – stafi i bashkisë i parashikuar të përfshihet në projekt në rolin e ekspertëve të paguar ose të ngjashme;
  + Organizata është degë e një organizate ndërkombëtare.

**Rekomandime për OSHC-të:**

**Për të shmangur gabimet administrative të cilat mund të çojnë në refuzimin e projekt propozimeve të paraqitura, rekomandohet që:**

* + Të lexoni me kujdesudhëzuesin mbi thirrjenpublike dhe fletët e FAQs,
  + kërkoni sqarime me email sipas udhëzuesit dhe në kohën e duhur,
  + të gjithë elementët e nevojshëm në zarfin që dorëzon aplikimin gjenden në udhëzuesin mbi thirrjen publike,
  + filloni përgatitjen e projekt propozimit në kohën e duhur dhe respektoni afatet e përcaktuara për dorëzimin e tij,
  + sigurohuni që buxheti i propozuar dhe/ose kohëzgjatja e projektit të jetë në përputhje me kërkesat e Thirrjes Publike - mos kërkoni më shumë ose më pak fonde, mos dorëzoni projekte më të gjatë ose më të shkurtër se sa janë shënuar në Thirrjen Publike për OSHC-të,
  + përdorni vetëm formatet e ofruara në thirrjen publike. Mos ndryshoni shabllonet dhe as mos krijoni formate tuaja. Formatet e sakta gjenden në website të BashkisëRoskovec. Gjithashtu, kopje të tyre fizike ose elektronike mund të merren pranë Bashkisë Roskovecose me email sipas shpjegimeve në udhëzuesin,
  + tëgjitha dokumentat (kryesore dhe shtesë) janë pjesë e detyrueshme e aplikimit për organziatën aplikuese dhe partnerët (nëse ka).
  + përfituesit dhe aktivitetet e projektit duhet të parashikohen sipas projekt propozimit vetëm brënda territorit të Bashkisë Roskovec,
  + asnjë anëtar i bordit/asamblesë apo organe të tjera të organizatës aplikuese (dhe/ose partnere) nuk duhet të jetë i/e punësuar pranë Bashkisë Roskovec,
  + për të shmangur konfliktin e interesit stafi i bashkisë nuk mund të angazhohet në një projekt,
  + OSHC-të mund të aplikojnë në thirrjen publike vetëm në rast se janë të rregjistruara si OJF sipas legjislacionit në fuqi dhe të gjitha organet e tyre vendimarrëse nuk janë pjesë apo kanë raporte vartësie me organizata ndërkombëtare.

## **GABIMET MË TË SHPESHTA, DOBËSITË DHE REKOMANDIMET NË LIDHJE ME KAPACITETET OPERACIONALE DHE FINANCIARE**

Në rast se është konstatuar se një OSHC nuk ka kapacitete të mjaftueshme financiare dhe operacionale, projekt propozimi përjashtohet nga procesi i vlerësimit të mëtejshëm (projekt propozimet e OShC-së që nën këtë kategori siguruan më pak se 10 pikë gjatë vlerësimit nuk ishin në gjendje të kalonin pragun e parë gjatë vlerësimit).

Çështjet operacionale dhe financiare të njohura në thirrjen e parë janë:

* + OSHC-ja aplikante nuk ka përvojë në menaxhimin e projekteve (p.sh. nuk ka të dhëna për projektet e zbatuara më parë, asnjë informacion mbi projektet e zbatuara gjatë 3 viteve të fundit etj.),
  + Projektet e zbatuara nga organizata më parë nuk janë të lidhura me prioritetet e shpalluranë thirrjen publike;
  + OShC-ja aplikante nuk ka hapësirë për zyre dhe as ndonjë pajisje që do të siguronte zbatimin e duhur;
  + Stafi i propozuar nuk ka përvojë të mjaftueshme në lidhje me fushën për të cilën ka aplikuar;
  + OShC-ja aplikante nuk ka dorëzuar CV-të e stafit të propozuar dhe/ose stafit të propozuar i mungojnë aftësitë profesionale.

**Rekomandime për OSHC-të:**

* Sigurohuni që në shtojcën përkatëse për projekt propozimit të pasqyroni të gjithë informacionin e nevojshëm/të kërkuar për aktivitetin e kaluar të OSHC-së.
* është e rëndësishme eksperienca dhe projektet e mëparshme të organizatës aplikuese në fusha të lidhura me prioritet e përcaktuara në thirrjen publike. Prioritetet janë pasqyruar në shpalljen e thirrjes publike dhe në udhëzues.
* planifikoni projekt propozime në mënyrë reale dhe në përputhje me përvojën e mëparshme; Sigurohuni që të planifikoni buxhetin tuaj në mënyrë racionale dhe bazuar në vlerën e tregut për shërbimet/produketet që buxhetoni. Gjithashtu, projekt propozimet me një buxhet deri në 2.000.000 ALL duhet të shënojnë 50 + pikë ndërsa projekt propozimet mbi 2.000.001 ALL kërkojnë 75 + pikë.
* sigurohuni të përshkruani asetet dhe burimet e organizatës aplikuese dhe partnerëve (nëse ka) në shtojcën përkatëse të projekt propozimit sipas kërkesës.
  + shpjegoni saktë dhe dorëzoni dokumentacionin financiar në lidhje me projektet dhe programet që OSHC-të aplikuese kanë zbatuar (buxheti, kohëzgjatje etj.) në 3 vitet e fundit.
  + Sigurohuni që të dokumentoni siç duhet kapacitetet e OSHC-ve dhe stafit tuaj - dorëzoni CV-të relevante të stafit të propozuar, prova aktuale dhe të mëparshme të partneriteteve me udhëzime, OShC-të e tjera etj.

## **3 GABIMET MË TË ZAKONSHME DHE DOBËSITË NË LIDHJE ME RELEVANCËN E PROJEKT PROPOZIMIT**

**Relevanca e një projekt propozimi** - përmbledh arsyet pse projekt propozimi i paraqitur i OShC-së nuk ishte i relevant duke marrë parasysh rregullat e thirrjes për OSHC-të (projekt propozimet e OShC-së të cilat u vlerësuan me më pak se 18 pikë në këtë seksion nuk e kaluan pragun e vlerësimit për seksionet e tjera).

*Shënim: projekt propozimet e deklaruara si jo relevante janë përjashtuar nga vlerësimi i mëtejshëm.*

Çështjet që lidhen me relevancën e projekt propozimeve (gabimet dhe dobësitë):

* Projekt propozimi i OSHC-së ka tendencë të zbatojë aktivitete që bashkia dhe/ose institucione të tjera publike i kanë zbatuar tashmë ose janë duke i zbatuar;
* Projekt propozimi i OShC-së nuk ka demonstruar ndonjë vlerë të shtuar (p.sh. projekti është projektuar në mënyrë të tillë që të mos ofrojë ndonjë përfitim specifik për grupin e synuar në krahasim me praktikat ekzistuese);
* Projekt propozimi i OSHC-së nuk ka ofruar argumente të mjaftueshme për problemet e identifikuara;
* Përfituesit dhe/ose palët e tjera të interesit nuk janë përcaktuar qartë;
* Projekt propozimi i OShC-së nuk adreson në mënyrën e duhur grupet e synuara dhe/ose nevojat e grupeve të synuara (pa shpjegime të duhura mbi përfitimet e drejtpërdrejta të grupeve të synuara);
* Projekt propozimi i OShC-së nuk synon të përfshijë grupet e margjinalizuara;

*Shënim: Rezultati i pamjaftueshëm i çdo projekt propozimi të caktuar është shpesh kombinim i disa arsyeve.*

**Rekomandime për OSHC-të:**

* Sigurohuni që projekt propozimi juaj të përputhet plotësisht me fushat prioritare; Sigurohuni që të jepni sqarime të qarta për problemin që tentoni të trajtoni (referojuni analizave relevante, dokumenteve strategjike, etj.),
* Projekt propozimi duhet të ketë një qasje novatore për adresimin e prioriteteve të thirrjes publike. Shpjegoni çdo vlerë të shtuar dhe/ose qasje të re që ky propozim po sjell tek komuniteti lokal.
* Përshkruani sa më qartë në shtojcën përkatëse për projekt propozim problemin e identifikuar nga OSHC-ja që projekt propozimi targeton/synon të zgjidh,
* Përshkruani saktësisht grupet e synuara dhe rezultatet e projektit dhe korrelacionin me fushat tematike (prioritare) të thirrjes publike për OSHC-të; shpjegoni qartë përfitimet që përfituesit e projektit do të përfitojnë nga aktivitetet e projektit. Shpjegoni përfshirjen e grupeve të margjinalizuara dhe/ose promovimin e barazisë gjinore nëse ekzistojnë brenda projekt propozimit tuaj.

## **4 CILËSIA E PROJEKT PROPOZIMIT TË NJË OSHC-JE - GABIMET MË TË ZAKONSHME, DOBËSITË DHE REKOMANDIMET**

**Cilësia e projekt propozimit të një OSHC-je** - kjo pjesë përfshin arsyet pse projekt propozimet përkatëse me të gjithë dokumentacionin e projektit nuk janë përzgjedhur për financim. Këto projekt propozime tëOSHC-së u vlerësuan plotësisht, por nuk arritën të fitojnë pikë të mjaftueshme - mbi 75 pikë, sipasUdhëzimit.

Problemet që lidhen me cilësinë e projekt propozimeve të OShC-ve të njohura në thirrjen e fundit janë si në vijim:

* Metodologjia nuk është e qartë, buxheti, kuadri logjik dhe plani i punës nuk janë konsistente,
* Projekt propozimet e OShC-së kanë mungesë të cilësisë dhe të një përshkrimi të duhur të një propozimi si për shembull: qartësia në përcaktimin e elementeve kyçe:
  + objektivat - të paqarta ose të papërcaktuara për të qenë në përputhje me qëllimin e projektit,
  + rezultatet - nuk janë të përcaktuara ose të paqarta me pak ose aspak lidhje me aktivitetet ose objektivat,
  + aktivitetet - nuk janë përshkruar, nuk janë shpjeguar ose nuk janë relevante për projektin, duke mos u lidhur kështu me rezultatet apo objektivat
  + indikatorët –nuk janë vendosur ose nuk janë të matshëm ose jo relevant për rezultatin ose aktivitetet.
* Korniza logjike nuk është logjike! Mungesë e treguesve kryesorë;
* Dokumentet kryesore të projektit nuk janë në përputhje me njëri -tjetrin;
* Disa aktivitete janë përshkruar në projekt propozim, por mungon buxhetimi për to dhe anasjelltas – ka kosto për të cilat nuk detajohet aktiviteti me të cilin lidhet;
* Aktivitetet nuk reflektohen në buxhetin e propozuar (p.sh. nëse një projekt ka për qëllim edukimin mjedisor të të rinjve, atëherë aktivitetet e tij duhet të përfshijnë trajnime, tryeza të rrumbullakëta ose të ngjashme me mbledhjen e të rinjve). Në raste të tilla, trajnimet dhe kostot e tryezës së rrumbullakët duhet të paraqiten si në pjesën narrative (sa të rinj do të marin pjesë, se si do të përzgjidhen, mosha e tyre, nga çfarë lokaliteti, shkolla, çfarë do të ishte tema për trajnime etj.) dhe në buxhet (numri i njësive/trajnimeve, shpenzimet e tjera për organizim si pagesa e trajnerit, etj.);
* Projektet e propozuara nuk sigurojnë qëndrueshmëri pas përfundimit të tij;
* Nuk është respektuar raporti i shpenzimeve administrative me ato të projektit (20/80);
* Është tejkaluar % e specifikuar për infrastrukturë apo pajisje;
* Nuk ka parashikime buxhetore për vizibilitetin ose janë shumë të ulëta;

**Rekomandime për OSHC-të:**

* Të sigurohet që aktivitetet të shpjegohen mirë dhe të jenë relevante me ndërhyrjen e projektit; gjithashtu aktivitetet duhet të lidhen me rezultatet dhe objektivat e projektit,
* Sigurohuni që të përcaktoni indikatorët –korniza logjike duhet të përmbajë tregues të matshëm,
* Kontrolloni nëse ka lidhje të fortë midis planit të punës, kornizë logjik dhe buxhetit,
* Përshkruani në vija të përgjithshme buxhetin në shtojcën e projekt propozimit dhe shpjegoni aty lidhjen e aktiviteteve me kostot përkatëse.
* Sigurohuni që linjat e buxhetit në shtojcën përkatëse të jenë sipas aktiviteteve të përshkruara. Detajoni llojet e ndryshme të kostove të lidhura me një aktivitet me zëra të vecantë.
* Përpara përgatitjes së buxhetit, lexoni me kujdes limitet për përqindjen maksimale të kostove administrative (30% e buxhetit), kostove të lidhura me vizibilitetin, ndërhyrjes në infrastrukturë dhe blerjes së pajisjeve sipas udhëzuesit për thirrjen publike.
* Jini konciz në shkrim - nuk ka nevojë të përpunoni hollësi që nuk janë relevante - vendoseni veten në këpucët e një lexuesi/vlerësuesi dhe përpiquni të hiqni pjesët e parëndësishme,
* Filloni përgatitjen e propozimit në kohë - Mos e shtyni më vonë! Pyesni trajnuesin, mentorin ose stafin e ReLOaD, nëse nuk kuptoni diçka ose keni nevojë për udhëzime.